open-index/open-wikipedia-markdown huggingface dataset:
அம்பிராசியா

**அம்ப்ராசியா** (*Ambracia*, கிரேக்கம்    , எப்போதாவது  , *அம்ப்ராசியா* ) என்பது பண்டைய கிரேக்கத்தைச் சேர்ந்த நகரமாகும். இதன் தொல்லியல் தளம் நவீன ஆர்டாவில் உள்ளது. அம்ப்ராசியா கிமு 625 இல் கொரிந்தியர்களால் கைப்பற்றப்பட்டது. இது அம்பிராசியன் வளைகுடாவிலிருந்து சுமார் 11 கி.மீ. (7 மைல்) தொலைவில், செல்லக்கூடிய ஆற்றின் அராக்தோஸ் (அல்லது அராத்தஸ்) வளைவில், வளமான மரங்கள் நிறைந்த சமவெளிக்கு மத்தியில் அமைந்திருந்தது.

## வரலாறு
அம்ப்ரேசியா கிமு 650 மற்றும் 625 க்கு இடையில் கொரிந்திய சர்வாதிகாரி சிப்செலசின் மகன் கோர்கசால் நிறுவப்பட்டது. அந்த நேரத்தில் இதன் பொருளாதாரம் வேளாண் நிலங்கள், மீன்பிடித்தல், கப்பல் கட்டுவதற்கான மரங்கள் மற்றும் எபிரசின் விளைபொருட்களை ஏற்றுமதி செய்தல் ஆகியவற்றை அடிப்படையாகக் கொண்டதாக இருந்தது. கோர்கசின் மகன் பெரியாண்டர் நடுகடத்தப்பட்டப் பிறகு இதன் அரசாங்கம் வலுவான சனநாயக அரசாக வளர்ந்தது. அம்ப்ராசியாவின் ஆரம்பகால கொள்கையானது கொரிந்துக்கு விசுவாசம் (அதனால் இது எபிரஸ் பிராந்தியத்தின் வர்த்தக நுழைவாயிலாக செயல்பட்டது) மற்றும் அதன் விளைவாக கோர்சிரா மீதான வெறுப்பால் தீர்மாணிக்கப்பட்டது (கிமு 433 இல் கலகக்கார கொரிந்துவின் குடியேற்றமான கோர்சிரா (நவீன கோர்ஃபு) மற்றும் கொரிந்துக்கு இடையே நடந்த சைபோட்டா சமரில் அம்ப்ராசியா கொரிந்துவின் ஆதரவாளராக கலந்து கொண்டது போல). 

ஆம்பிலோச்சியன்கள் மற்றும் அகர்னானியர்களுடன் பல எல்லைப் பூசல்களானது அம்பிராசியாவின் அரசியலின் ஒரு பகுதியாக இருந்தது. எனவே இது பெலோபொன்னேசியன் போரில் ஐடோமீனில் (426) தோற்கடிக்கப்படும் வரையில் முக்கிய பங்கை ஆற்றியது. அதனால் இதன் வளங்கள் முடங்கியது. 

கிமு 4 ஆம் நூற்றாண்டில் இதன் பாரம்பரிய கொள்கையைத் தொடர்ந்தது. ஆனால் 338 இல் மாசிடோனின் இரண்டாம் பிலிப்பால் முற்றுகையிடப்பட்டது. கொரிந்த்து மற்றும் ஏதென்சின் உதவியுடன், இது பிலிப்பின் கைகளில் இருந்தும் முழுமையான ஆதிக்கத்திலிருந்தும் தப்பியது. இருப்பினும் மாசிடோனிய அரண்காவல் செய்யப் படையை ஏற்க வேண்டிய கட்டாயம் ஏற்பட்டது. கிமு 294 இல், மாசிடோனிய மேலாதிக்கத்தின் கீழ் நாற்பத்து மூன்று ஆண்டுகள் அரை-சுயாட்சி நாடாக இருந்த பிறகு, அம்ப்ரேசியாவை கசாண்டரின் மகனால் எபிரசின் மன்னரான பைரசுக்கு வழங்கப்பட்டது. அவர் இதை தனது தலைநகராக மாற்றி, அரண்மனை, கோயில்கள்,  அரங்குகள் போன்றவற்றைக் கட்டி அழகூட்டினார். ஏட்டோலியன் கூட்டணிக்கு எதிரான மாசிடோனின் ஐந்தாம் பிலிப் மற்றும் எபிரோட்ஸ் போர்களில் (220-205) ஆம்ப்ரேசியா ஒரு கூட்டணியில் இருந்து மற்றொன்றுக்கு சென்றது, ஆனால் இறுதியில் பிந்தைய கூட்டமைப்பில் சேர்ந்தது. ரோமுக்கு எதிரான ஏட்டோலியர்களின் போராட்டத்தின் போது, அது கடுமையான முற்றுகையாக இருந்தது.  ரோமானியர்களின் முற்றுகையில் சுரங்கங்களில் நச்சு வாயு முதன்முதலில் செலுத்தப்பட்டது.

கிமு 189 இல் அம்ப்ராசியா மார்கஸ் ஃபுல்வியஸ் நோபிலியரால் கைப்பற்றப்பட்டு சூறையாடப்பட்டது. அதன் பிறகு படிப்படியாக முக்கியத்துமிழந்தது.   பைசண்டைன் காலங்களில் ஆர்டா என்ற பெயரில் ஒரு புதிய குடியேற்றம் இங்கு ஏற்பட்டது. இந்த பிந்தைய நகரத்திற்கு அருகிலுள்ள பெரிய, நன்கு தொகுதிகளின் சில துண்டு துண்டான சுவர்கள் அம்ப்ராசியாவின் ஆரம்பகால செழிப்பைக் காட்டுவனவாக உள்ளன. 

## குறிப்புகள்

பகுப்பு:Coordinates on Wikidata
பகுப்பு:பண்டைய கிரேக்க நகரங்கள்
லுக்லா

**லுக்லா** (**Lukla**) ( நேபாள நாட்டின் தூரக்கிழக்கில் அமைந்த மாநில எண் 1-இல்  அமைந்த சோலுகும்பு மாவட்டத்தில் உள்ள சிற்றூர் ஆகும்.  இது இமயமலையில் 2860 மீட்டர் (9,380 அடி) உயரத்தில் அமைந்துள்ளது. இது எவரஸ்ட் மலை  ஏறுபவர்களின் அடிவார நகரம் ஆகும். காட்மாண்டு நகரத்திலிருந்து 170 கிலோ மீட்டர் தொலைவில் உள்ள லுக்லா நகரத்தில் அபாயகரமான ஒரு சிறிய வானூர்தி நிலையம் உள்ளது. 
## தட்ப வெப்பம்

## மேற்கோள்கள்

## வெளி இணைப்புகள்

*Hiking Everest from Lukla, GoNOMAD feature article
*"The Lukla Airport Experience"  article and photos on GearJunkie.com.
*"Most Dangerous airport in the world" Lukla Airport video
*http://www.virtualtourist.com/travel/Asia/Nepal/Lukla-1299158/TravelGuide-Lukla.html Lukla Travel Guide
*"Lukla Flight Scheduled" 

நேபாள மாநில எண் 1 

பகுப்பு:நேபாள ஊர்கள்
கோரக்செப்

**கோரக்செப்** (**Gorak Shep**) () நேபாள நாட்டின் மாநில எண் 1-இல் அமைந்த சோலுகும்பு மாவட்டத்தில் அமைந்த தற்காலிக குடியிருப்பு பகுதி ஆகும். இது பனிபடர்ந்த இமயமலையில் உள்ள எவரஸ்ட் மலையில் அடிவாரத்தில்   உயரத்தில் அமைந்துள்ளது. எவரஸ்டு மலை ஏறும் காலங்களில் மட்டும் இந்த ஊர் செயல் செயல்படுகிறது. கோரக் செப்பில் மலையேற்ற வீரர்களுக்கான தங்கும் விடுதிகள் உள்ளது. இவ்வூரில் செர்ப்பாக்கள் மலையேற்ற வீரர்களுக்கு வழிகாட்டிகளாகவும், சுமை தூக்குபவர்களாகவும் உள்ளனர்.

சாகர்மாதா தேசியப் பூங்காவின் ஒரு பகுதியாக கோரக்செப் குடியிருப்பு பகுதி உள்ளது. கோரக்செப் பனி ஏரி உள்ளது. 

 
 

## மேற்கோள்கள்

## வெளி இணைப்புகள்

*Images from Gorkashep and Everest
*Gorak Shep Holidays 

பகுப்பு:நேபாள ஊர்கள்
பாகான் ஆஜாம்

**பாகான் ஆஜாம் ** (ஆங்கிலம்: *Bagan Ajam*; (மலாய் *Bagan Ajam*) என்பது மலேசியா, பினாங்கு, வட செபராங் பிறை மாவட்டத்தில்; பட்டர்வொர்த் நகரத்திற்கு அருகில்; மலேசியாவின் வடக்கு-தெற்கு விரவுச்சாலையை ஒட்டிய ஒரு சிறிய நகரம் ஆகும்.

இந்த நகரம் காலைச் சந்தைக்கு மிகவும் பிரபலமானது. குறிப்பாக வார இறுதி நாட்களில் பெரும்பாலான குடியிருப்பாளர்கள் அந்தச் சந்தைக்கு வருவது வழக்கம்.

பந்தாய் பாகான் ஆஜாம் *(Pantai Bagan Ajam)* என்பது உள்ளூர் மக்களிடையே பிரபலமான ஒரு கடற்கரையாகும். அழகிய கடல்கரை கொண்ட சிறுநகரம். மலேசியாவின் வடக்கு - தெற்கு விரவுச்சாலையைப் பயன்படுத்துபவர்கள், இந்த நகரத்தில் சற்று நேரம் ஓய்வு எடுத்துச் செல்வது வழக்கமாகும்.

## பொது
### பட்டர்வொர்த் வெளிவட்டச் சாலை

பாகான் ஆஜாம் நகரமும்; பட்டர்வொர்த் நகரமும்; பட்டர்வொர்த் வெளிவட்டச் சாலையின் கட்டுமானத்தினால் *(Butterworth Outer Ring Road)* பெரும் மாற்றங்களைச் சந்தித்து உள்ளன.

பட்டர்வொர்த் வெளிவட்டச் சாலை 2006-ஆம் ஆண்டில் கட்டி முடிக்கப்பட்டது. வெளிவட்டச் சாலையில் ஓய்வு மற்றும் சேவைப் பகுதிகள் அமைந்து உள்ளன. அத்துடன், இந்த வெளிவட்டச் சாலை மலாக்கா நீரிணைக்கு மிக அருகில், கடல்கரையை ஒட்டினால் போல அமைக்கப்பட்டு உள்ளது. அதனால்தான் பலரையும் இந்த இடம் மிகையாகக் கவர்கிறது.

இங்கு வரும் பயணிகள் கடல் காட்சியைப் பார்க்கலாம். கடலில் சரக்குக் கப்பல்கள் செல்வதையும் பார்க்கவும் முடியும். பாகான் ஆஜாம் 15 சுங்கச் சாவடிகளைக் கொண்டுள்ளது.

பாகான் ஆஜாம் நகரம் பட்டர்வொர்த் நகரில் இருந்து 3 கி.மீ. தொலைவிலும்; ஈப்போ மாநகரில் இருந்து 160 கி.மீ.  தொலைவிலும் அமைந்துள்ளது. பட்டர்வொர்த் இராணுவ விமான நிலையம் *(RMAF Butterworth Air Base)* இங்குதான் உள்ளது.

### மலேசியாவின் முதல் கடலடி சுரங்கப்பாதை

மலேசியாவின் முதல் கடலுக்கடிச் சுரங்கப் பாதையும் *(Penang Undersea Tunnel)* இங்கு அமைக்கத் திட்டமிடப்பட்டு உள்ளது. 7.2 கி.மீ. நீளம் கொண்ட இந்த பினாங்கு கடலடி சுரங்கப்பாதை, பினாங்கு தீவிற்குச் செல்வதற்கான நேரத்தைப் பெரிய அளவில் குறைக்கும் என எதிர்பார்க்கப்படுகிறது. 

2016-ஆம் ஆண்டில் கட்டுமானப் பணிகள் தொடங்கின. பினாங்கு அரசாங்கத்தால் முதல் பாலத்தின் போக்குவரத்தைக் குறைக்கவும் மற்றும் தீவில் உள்ள மற்ற நெரிசலான இடங்களில் போக்குவரத்தைக் குறைக்கவும் திட்டமிடப்பட்டது.

ஆனால் சில பல காரணங்களினால் ஒத்தி வைக்கப்பட்டது. எனினும் அண்மைய காலத்தில் கட்டுமானங்கள் தொடர்கின்றன. 2025-ஆம் ஆண்டு வாக்கில் நிறைவுபெறும் என எதிர்பார்க்கப்படுகிறது.

## மேற்கோள்கள்

பகுப்பு:மலேசிய நகரங்கள்‎
பகுப்பு:பினாங்கு
பகுப்பு:பினாங்கு மாநிலத்தின் நகரங்கள்‎
நாமிச்சே பசார்

**நாமிச்சே பசார்** (Namche Bazaar, Nemche Bazaar அல்லது Namche Baza; ) என்பது நேபாளத்தின் வடகிழக்கே உள்ள மாநில எண் 11இல் உள்ள சோலுகும்பு மாவட்டத்தில் அமைந்த ஒரு எவரஸ்ட் மலை அடிவார சிற்றூர் ஆகும். இவ்வூரின் மிகத்தாழ்ந்த பகுதியே கடல்மட்டத்திலிருந்து 3440 மீட்டர் உயரத்தில் அமைந்துள்ளது. நேபாள நாட்டிலேயே மிகவும் விலைமிக்க செலவுமிக்க இடம் இதுவாகும். நேபாளத்தின் தலைநகரான காட்டுமாண்டு நகரத்தைவிட மூன்று மடங்கு கூடுதல் செலவுமிக்க இடம் இது. இங்கே நேபாள அரசின் அதிகாரிகளும், அலுவலகங்களும், தடுப்புக்காவல் நிலையங்களும் உள்ளன.

2011 ஆண்டின் கணக்கெடுப்பின்படி இவ்வூரின் மக்கள் தொகை 1647, இவர்கள் 397 தனி வீடுகளில் வாழ்கின்றார்கள். இங்கு வாழும் செர்ப்பா இனத்தவர் எவரஸ்டு சிகரம் ஏறும் வீரர்களுக்கு வழிகாட்டிகளாகவும், சுமை தூக்குபவர்களாகவும் பணிசெய்கின்றனர். இவ்வூரில் யாக் எருமை மாமிசம் அதிக அளவில் உண்ணப்படுகிறது.

## இடவமைப்பு
நாமிச்சே பசாருக்கு அருகே மேற்கே கோங்குடே இரி (Kongde Ri)  என்னும் உயரிய மலையும், உயரம் 6187 மீட்டர்  கிழக்கே தாம்செர்க்கு என்னும் 6623 மீட்டர் உயரிய மலையும் உள்ளது.

## போக்குவரத்து
இவ்வூருக்குப் போய்வர கால்நடையாகத்தான் சென்றுவரமுடியும். குதிரை, கழுதை, மாடு, கவரிமா ஆகியவற்றின் மீதும் பொருள்களை ஏற்றிச்சென்றுவரலாம். நாமிச்சே பசார் ஊருக்கு மேலாக 3,750&nbsp;மீ / 12,303&nbsp;அடி உயரத்தில் சியாங்குபுச்சே வானூர்திநிலையம் உள்ளது, ஆனால் அது பயணிகள் செலவுக்கு இல்லை. எப்பொழுதாவது உருசிய பொருள் ஏற்றுமதி இறக்குமதிக்கு உலங்கு வானூர்தித் தளமாகப் பயன்படுகின்றது. 

## சுற்றுலா
நாமிச்சே பசார் மலையேறிகளும் கரட்டுநடையாளர்களும் (trekkers) குவியும் இடம். கும்புப் பகுதிக்குச் செல்ல இதுவொரு வாயிற்புறம். உயரச்சூழலில் பழக்கப்படவும் இது முக்கியமான இடம். இவ்வூரில் நிறைய விடுதிகளும் உணவகங்களும் உள்ளன. இணைய வசதிகளும் கம்பியில்லா இணைய வசதிகளும் உள்ள காப்பி-தேநீர் விடுதிகள் பல உள்ளன.  

சனிக்கிழமை காலையில், கிழமைதோறும் நடக்கும் சந்தை ஊரின் நடுவில் நடக்கும். நாளும் நடக்கும் திபேத்திய சந்தையும் உண்டு. ஆடைகளும் மலிவான சீனப் பண்டங்களும் பெரும்பாலும் விற்பனைப்பொருள்களாகவிருக்கும். 

## தட்பவெப்பநிலை
நாமிச்சே குளிர்ந்த ஈரப்பதமான கோடைக்காலமும், உலர்ச்சியான குளிர்காலமும் கொண்டது. இவை பெரும்பாலும் உயரத்தாலும் கோடைக்கால பருவ மழையாலும் மாறுபடுவது. 

## படக்காட்சி

Image:NamcheBazar1.jpg|நாமிச்சே பசார்
Image:Namche Bazaar from above, Nepal.jpg|நாமிச்சே பசாருக்கு மேலே
File:Namche bazaar krish.jpg| மலையின் மடியில் நாமிச்சே பசார்
File:Namche Bazaar from above.jpg| மேலிருந்து நாமிச்சே பசார்
File:NamcheMarkt.jpg|நாமிச்சே சந்தை
File:Way to Namche.jpg|நாமிச்சேயுக்கு வழி
Bhote Koshi Valley, Phurte village, Nepal.jpg


## மேற்கோள்கள்

## வெளி இணைப்புகள்

*
*Shrine at Namche Bazar

பகுப்பு:நேபாளத்தில் சுற்றுலாத்துறை
பகுப்பு:நேபாள ஊர்கள்
சு இராசகோபால்

**சு இராசகோபால்** (*S. Rajagopal*) இந்தியாவின் தமிழ்நாட்டைச் சேர்ந்த கல்வெட்டியல் ஆய்வாளர் ஆவார். 1950 ஆம் ஆண்டு மார்ச்சு மாதம் 5 ஆம் தேதியன்று இவர் பிறந்தார். கல்வெட்டுக் குறித்த ஆர்வத்தை உருவாக்கவும், கல்வெட்டுகள் மூலம் வரலாற்றை அறியவும் இளம் தலைமுறையினருக்கு பயிற்சிகள் அளித்து வருகிறார்.

## எழுதிய நூல்கள்

# திருவையாறு 

## மேற்கோள்கள்

பகுப்பு:1950 பிறப்புகள்
பகுப்பு:வாழும் மக்கள்
பகுப்பு:சிவகங்கை மாவட்ட மக்கள்
இலக்மினியா இரயில் நிலையம்

**இலக்மினியா இரயில் நிலையம்** (*Lakhminia railway station*) இந்தியாவின் கிழக்கு மத்திய இரயில்வேயின் ஒரு பிரிவு ஆகும். பீகார் மாநிலத்தின் பேகூசராய் மாவட்டம் சோன்பூர் பிரிவில் உள்ள இலக்மினியா கிராமத்தில் இந்த இரயில் நிலையம் அமைந்துள்ளது. பெகுசராய் பீகாரின் தொழில்துறை தலைநகரமாக அறியப்படுகிறது. இந்நகரம் கல்வியாளர் தாமசு எட்வர்ட்டு ராவன்சா பிறப்பிடமாகும். இலக்மினியா கிராமத்தின் அஞ்சல் குறியீட்டு எண் 851211 ஆகும்.
## மேற்கோள்கள்

## புற இணைப்புகள்
* Official website of Begusarai district

பகுப்பு:பீகாரிலுள்ள தொடருந்து நிலையங்கள்
பிலியஸ்

thumb| பிலியசின் அமைவிடம்
**பிலியஸ்** (**Phlius**,    ) அல்லது **Phleius** (  ) என்பது பண்டைய கிரேக்கத்தின், பெலொப்பொனேசியாவின் வடகிழக்கு பகுதியில் உள்ள ஒரு சுதந்திர நகர அரசாகும்.  **ஃபிலியாசியா** (  ) என அழைக்கப்படும் ஃபிலியசின் பிரதேசம், வடக்கே சிசியோனியா, மேற்கில் ஆர்காடியா, கிழக்கில் கிளியோனே, தெற்கில் ஆர்கோலிஸ் ஆகியவற்றை எல்லைகளாக கொண்டுள்ளது. இந்தப் பிரதேசம் கடல் மட்டத்தில் இருந்து  உயரத்தில் உள்ள ஒரு சிறிய பள்ளத்தாக்கு ஆகும். இது மலைகளால் சூழப்பட்டுள்ளது. அதில் இருந்து ஒவ்வொரு பக்கத்திலும் ஓடைகள் பாய்ந்து, சமவெளியின் நடுவில் பாயும் அசோபஸ் ஆற்றுடன் கலக்கின்றன. சமவெளியின் தெற்குப் பகுதியில் உள்ள மலை, அசோபஸ் நீரூற்றுகளின் முக்கிய ஆதாரமாக இருந்தது. அது கார்னேட்ஸ் (Καρνεάτης) என்று அழைக்கப்பட்டது.  ஃபிலியஸின் பிரதேசம் பழங்காலத்தில் அங்கு உற்பத்தியாகும் மதுவுக்காக கொண்டாடப்பட்டது.  இசுட்ராபோவின் கூற்றுப்படி, நாட்டின் பண்டைய தலைநகரம் செலோஸ் மலையில் உள்ள அரேதிரியா (Ἀραιθυρέα) ஆகும்.  இது ஓமரால் குறிப்பிடப்பட்டுள்ளது.  ஆனால் பின்னர் மக்கள் அதை விட்டு வெளியேறி 30 ஸ்டேடியா தொலைவில் ஃபிலியசைக் கட்டினார்கள். எனினும், பௌசானியாஸ்  எந்த இடம்பெயர்வு பற்றியும் பேசவில்லை. ஆனால் பண்டைய தலைநகரம் அராண்டியா (Ἀραντία) என்ற பெயரால் அழைக்கப்பட்டது என்று கூறுகிறார். அதன் நிறுவனர் அராஸ் என்பவராவார். பின்னர் அது அராசின் மகளால் அரேதிரியா என்று அழைக்கப்பட்டது. இது இறுதியாக சீசஸின் மகனும், டெமினஸின் பேரனான ஃபிலியாசினால் பிலியஸ் என்ற பெயரைப் பெற்றது என்று கூறுகிறார்.  பிலியஸ்  சிசியோனிலிருந்து வந்த ரெக்னிடாசின் தலைமையில் டோரியர்களால் கைப்பற்றப்பட்டார். அதனால் இங்கு வசிப்பவர்களில் சிலர் சாமோசுக்கு  குடிபெயர்ந்தனர், மற்றவர்கள் கிளாசோமெனேவுக்கு குடிபெயர்ந்தனர்; சமோசுக்கு குடியேறியவர்களில் ஹிப்பாசஸ் என்பவர் இருந்தார், அவரின் வம்சாவளியைச் சேர்ந்தவர் பித்தாகரசு ஆவார். 

ஃபிலியஸ்  பிரபுக்களால் ஆளப்பட்டது.  ஃபிலியஸ் 200 வீரர்களை தெர்மோபைலே சமருக்கு அனுப்பியது.  அடுத்து 1000 வீரர்களை பிளாட்டீயா சமருக்கு அனுப்பினார்.  புவியியல் ரீதியாக ஆர்கோசுக்கு நெருக்கமாக இருந்தாலும், இது எசுபார்த்தாவின் கூட்டாளியாகவும் பெலோபொன்னேசியன் கூட்டணியின் உறுப்பினராகவும் இருந்தது. பெலோபொன்னேசியப் போரின் முழு காலத்திலும்  இது எசுபார்த்தாவுக்கு விசுவாசமாகவும் ஆர்கோசுக்கு எதிராகவும் இருந்தது. 

## குறிப்புகள்

பகுப்பு:பண்டைய கிரேக்க நகர அரசுகள்
பகுப்பு:எசுபார்த்தாவின் மேலாதிக்கம்
தொண்டூர் விண்ணம்பாறைப் பாறை விஷ்ணு சிற்பமும் பல்லவர் கல்வெட்டும்

**தொண்டூர் விண்ணம்பாறை விஷ்ணு சிற்பமும் பல்லவர் கல்வெட்டும்** தமிழ்நாட்டின் விழுப்புரம் மாவட்டம், வல்லம் வட்டம், தொண்டூர்  கிராமத்தை ஒட்டி வயல்வெளியில் அமைந்துள்ள ஒற்றைக் கருங்கற் பாறையில் செதுக்கப்பட்டுள்ளன. பல்லவர் கல்வெட்டு பல்லவ மன்னன் தந்திவர்மன் (கி.பி. 795 to 846) காலத்தைச் சேர்ந்தது. 
திறந்த வெளியில் அமைந்துள்ள விஷ்ணு சிற்பம் கி.பி.8-ஆம் நூற்றாண்டைச் சேர்ந்ததாக இருக்கலாம்.இச்சிற்பத் தொகுதி இந்திய தொல்லியல் அளவீட்டுத் துறையின் (Archaeological Survey of India (ASI) பராமரிப்பில் உள்ளது.

## பள்ளிகொண்ட விஷ்ணுவின் சிற்பம்
தோராயமாக 20 அடி நீளமும், 10 அடி உயரமும் உடைய நீள்சதுர வடிவப் பாறையில் இச்சிற்பம் செதுக்கப்பட்டுள்ளது.  விஷ்ணு வலமிருந்து இடமாக பள்ளிகொண்ட கோலத்தில் காட்சி தருகிறார். இதுபோல காஞ்சிபுரம் 'சொன்னவண்ணம் செய்த பெருமாள்' கோயிலில் மட்டுமே பெருமாள் வலமிருந்து இடமாகப் பள்ளிகொண்டுள்ளார். சொன்னவண்ணம் செய்த பெருமாள் கோவில் 8-ஆம் நூற்றாண்டின் பிற்பகுதியில் பல்லவர்களால் கட்டப்பட்டதாக நம்பப்படுகிறது.  
இங்கு பெருமாள் இரண்டு கரங்களுடன் காட்சிதருகிறார். தலையில் கிரீடமகுடம், காதில் மகர குண்டலங்கள், கௌஸ்துபம் உள்ளிட்ட கழுத்தணிகள், தோள்வளைகள், கேயூரம், கைவளைகள், அரைப்பட்டிகை (உதரபந்தம்) ஆகிய அணிகலன்களை அணிந்துள்ளார். இடது தோளிலிருந்து கீழிறங்கும் முப்புரிநூல் வலது கைக்கடியில் உபவீதமாக காட்டப்பட்டுள்ளது. இடுப்பில் பட்டாடை அணிந்துள்ளார்.  
பெருமாளின் தலைக்கு மேலே ஐந்துதலை நாகம் படமெடுத்து குடைபிடிக்கிறது. பெருமாள் அரிதுயிலில் ஆழ்ந்துள்ளார்.    
இங்குள்ள கல்வெட்டு விஷ்ணுவை 'கிடந்த பெருமாள்’ என்று குறிப்பிட்டுள்ளது.

## கல்வெட்டு
பல்லவ மன்னன் விஜய தந்திவர்மனின் ஆறாம் ஆட்சி ஆண்டுக் கல்வெட்டு (S.I.I. vol. XIV, no. 42; A. R. No. 283 of 1916) விண்ணம்பாறை சிற்பத்தின் அருகே உள்ள எழுத்துப்பாறையில் பொறிக்கப்பட்டுள்ளது. விண்ணகோவரையார் என்னும் குறுநிலத்தலைவன் 16 கழஞ்சு பொன்னை அறக்கொடையாக அளித்துள்ளான். இதன் வாயிலாகக் கிடைக்கும் வட்டித் தொகையை பயன்படுத்தி  எற்றுக் குன்றனார் பட்டாரி அம்மனுக்கு படையல்  படைப்பதற்காக மேற்கொண்ட ஏற்பாட்டை இக்கல்வெட்டு பதிவு செய்துள்ளது. படைத்த பின்னர் யாத்ரீகர்களுக்கு உணவாக வழங்கவேண்டும்.என்பது நிபந்தனை. சிங்கபுர நாடு, ஆறுவகூர் சபையோர் 16 கழஞ்சு பொன் கிடைத்ததை ஒப்புக்கொண்டுள்ளனர். வாரியத்தைச் சேர்ந்த குறிப்பிட்ட அங்கத்தினர்கள் மூலம் நிவந்தம் முறையாக பரமரிக்கப்படுவதைக் கண்காணிக்கவும் ஏற்பாடு செய்யப்பட்டுள்ளது.

பெருமாள் சிற்பத்திற்கு முன்னால் சிறிய தோரண சிற்பம் வில் அம்பு வடிவில் செதுக்கப்பட்டுள்ளது. இங்கு, பள்ளிகொண்ட பெருமாளுக்குத் நித்தமும் விளக்கெரிப்பதற்காக ஆடுகளைத் கொடையாக வழங்கிய செய்தியினை ஆதித்த கரிகாலனின் கல்வெட்டு பதிவு செய்துள்ளது.

## கால அளவீடு
பள்ளிகொண்ட விஷ்ணுவின் சிற்பம் பல்லவ மன்னன் தந்தி வர்மன் காலத்தைச் சேர்ந்தது.
## மேற்கோள்கள்

பகுப்பு:தமிழ்நாட்டின் வரலாற்றுச் சிறப்பு இடங்கள்
பகுப்பு:விழுப்புரம் மாவட்டம்
பகுப்பு:பல்லவர்
பகுப்பு:பல்லவர் கட்டிடக்கலை
பகுப்பு:வைணவ தலங்கள்
நசிரா அக்தர்

**நசிரா அக்தர்** (*Nasira Akhter*) இந்தியாவின் சம்மு காசுமீர் மாநிலம் குல்காம் நகரத்தைச் சேர்ந்த  ஒரு கண்டுபிடிப்பாளர் ஆவார். 1972 ஆம் ஆண்டு பிப்ரவரி மாதம் முதல் தேதியன்று இவர் பிறந்தார். பள்ளிப் படிப்பை பாதியில் நிறுத்திய இவர் மூலிகைகளைப் பயன்படுத்துவதில் ஆர்வம் காட்டினார். காசுமீர் பல்கலைக் கழக அறிவியல் கருவி மையத்தில் எட்டு ஆண்டுகளுக்கும் மேலாக பாலித்தீன் மக்கும் தன்மையை உருவாக்குவதற்கான வழிமுறையை உருவாக்கினார். 2008 ஆம் ஆண்டில் வெளியிடப்படாத ஒரு மூலிகையைப் பயன்படுத்தி இதற்கான ஒரு தீர்வைக் கண்டுபிடித்தார். நசிரா அக்தரின் சாதனைகளை அங்கீகரிக்கும் வகையில், 2022 ஆம் ஆண்டு பன்னாட்டு மகளிர் தினத்தன்று குடியரசுத் தலைவர் இராம்நாத் கோவிந்திடம் இருந்து நாரி சக்தி புரசுகார் எனப்படும் பெண் சக்தி விருதைப்  பெற்றார். குடியரசுத் தலைவர் மாளிகையில் நடைபெற்ற விழாவில் நசிரா அக்தருடன் சமூக தொழில்முனைவாளர் அனிதா குப்தா, இயற்கை விவசாயியும் பழங்குடியின செயற்பாட்டாளருமான உஷா பென் தினேசுபாய் வாசவா,  இன்டெல் -இண்டியா நிறுவன தலைமை நிர்வாகி நிவ்ருதி ராய், மாற்றுத்திறளாளி கதக் நடனக் கலைஞர் சைலி நந்தகிசோர், கணிதவியல் அறிஞர் நீனா குப்தா உள்ளிட்டோருக்கும் இவ்விருது வழங்கப்பட்டது.  
## மேற்கோள்கள்

பகுப்பு:1972 பிறப்புகள்
பகுப்பு:நாரி சக்தி விருது பெற்றவர்கள்
பகுப்பு:ஜம்மு காஷ்மீர் மக்கள்
பகுப்பு:வாழும் மக்கள்
பகுப்பு:21-ஆம் நூற்றாண்டு கண்டுபிடிப்பாளர்கள்
பினாங்கு கடலடி சுரங்கப்பாதை

**பினாங்கு கடலடி சுரங்கப்பாதை** (ஆங்கிலம்: *Penang Undersea Tunnel*; (மலாய் *Terowong Bawah Laut Pulau Pinang*) என்பது மலேசியா, பினாங்கு, வட செபராங் பிறை மாவட்டத்தில்; பட்டர்வொர்த் நகரத்திற்கு அருகில் கட்டப்பட்டு வரும் ஒரு சுரங்கப்பாதை ஆகும். 

இந்தக் கடலடி சுரங்கப்பாதை தீபகற்ப மலேசியாவின் பட்டர்வொர்த் நகரத்தையும்; பினாங்குத் தீவின் ஜார்ஜ் டவுன் நகரத்தையும் இணைக்கின்றது. 

இதுவே மலேசியாவின் முதல் கடலுக்கடிச் சுரங்கப் பாதை. 7.2 கி.மீ. நீளம் கொண்ட இந்த பினாங்கு கடலடி சுரங்கப்பாதை, பினாங்கு தீவிற்குச் செல்வதற்கான நேரத்தைப் பெரிய அளவில் குறைக்கும் என எதிர்பார்க்கப் படுகிறது. கட்டுமானம் 2016-ஆம் ஆண்டில் தொடங்கியது. 

இந்தச் சுரங்கப்பாதை கிழக்கில் பட்டர்வொர்த் நகரம்; செபராங் பிறை நகரம்; மற்றும் மேற்கில் ஜார்ஜ் டவுன் நகரம் ஆகிய நகரங்களை இணைக்கின்றன. இந்த்த் திட்டத்தைப் பின்பற்றி மலாக்கா மாநிலத்தில் கடலடி சுரங்கப்பாதை அமைக்கும் ஒரு திட்டம் உருவாகி உள்ளது. மலாக்கா நகரையும் இந்தோனேசியா துமாய் நகரையும் இணைப்பதே அந்தத் திட்டமாகும்.

## பொது

கட்டுமான வேலைகள் இரு பகுதிகளாக நடைபெறுகின்றன. ஒரு பகுதி: தீபகற்ப மலேசியாவின் மலேசியாவின் வடக்கு-தெற்கு விரவுச்சாலையை ஒட்டிய பாகான் ஆஜாம் சிறுநகரத்தில் இருந்து, தீபகற்ப மலேசியப் பகுதியின் கட்டுமான வேலைகள் தொடங்குகின்றன. 

அதே போல மற்றொரு பகுதி: பினாங்குத் தீவின்; ஜார்ஜ் டவுன் நகரத்தில் இருந்து, பினாங்குத் தீவின் கட்டுமான வேலைகள் தொடங்குகின்றன.  

### பினாங்கு அரசாங்கத்தின் திட்டம்

சுருங்கக் கூறின், பினாங்கு தீவின் பிரதான நிலப்பரப்பில் உள்ள பட்டர்வொர்த் நகரத்திற்கும்; ஜார்ஜ் டவுன் நகரத்திற்கும் இடையே கடலுக்கு அடியில் ஒரு சுரங்கப் பாதை அமைப்பதே பினாங்கு கடலடி சுரங்கப்பாதைத் திட்டமாகும். 

பினாங்கு முதல் பாலத்தின் போக்குவரத்தைக் குறைக்கவும் மற்றும் பினாங்குத் தீவில் உள்ள மற்ற நெரிசலான இடங்களில் போக்குவரத்தைக் குறைக்கவும் திட்டமிடப்பட்டது. அந்த வகையில் பினாங்கு அரசாங்கத்தால் இந்தத் திட்டம் முன்னெடுத்துச் செயல்படுத்தப் படுகிறது.

### மரினா கரையோர விரைவுச்சாலை

2025-ஆம் ஆண்டில் கட்டி முடிக்கப்படும் போது, இந்தச் சுரங்கப்பாதை மலேசியாவின் முதல் கடலடி சுரங்கப்பாதையாக அமையும். சிங்கப்பூரில் உள்ள மரினா கரையோர விரைவுச்சாலை *(Marina Coastal Expressway)*-க்கு அடுத்த நிலையில், தென்கிழக்கு ஆசியாவின் இரண்டாவது கடலடிச் சுரங்கப் பாதையாகவும் அமையும்.

இந்த சுரங்கப்பாதை, ரிங்கிட் RM 6.3 பில்லியன் செலவில், மிகப் பெரிய பொதுப் பணித் திட்டமாக இருக்கும். எதிர்கால விரிவாக்கங்களைக் கருத்தில் கொண்டு, இந்தக் கடலுக்கடிச் சுரங்கப் பாதையில், ஒரு சுங்கச் சாவடியும் மற்றும் பினாங்கு இலகு தொடருந்துக்கு *(Penang LRT)* இட வசதிகளும் அமைத்துக் கொடுக்கப்படும்.

### சுரங்கப்பாதை விவரங்கள்

## மேற்கோள்கள்

பகுப்பு:பினாங்கு
பகுப்பு:போக்குவரத்து
பகுப்பு:மலேசியாவில் உள்ள சாலைகள்
விஜயராகவன்

**விஜயராகவன்** ( *Vijayaraga,* *849—* 895 பொ.ச.) கேரளாவின் சேர பெருமாள்ஆட்சியாளராவார். இவரது ஆட்சிக் காலத்தில் (கி.பி. 883/84-  895 கி.பி. வரை) அண்டை நாடுகளான ஆய் நாடு மற்றும் மூசிக நாடுகளில் (தெற்கு மற்றும் வடக்கு கேரளா) செல்வாக்கு விரிவடைந்திருக்கலாம். 

விஜயராகவன், சேரப் பெருமாள் அரசன் தாணு இரவி வர்மாவின் (கி.பி. 849) ஐந்தாம் ஆட்சியாண்டில் அரச இளவரசனாகத் தோன்றினார். இவர் தாணு இரவியின் மகளையும் (கோ கிழான் அடிகள் ரவி நீலி) மணந்தார். இளவரசி பற்றிய பதிவு தென் ஆய் நாட்டில் காணப்படுகிறது. இவர் தாணு இரவியின் மருமகனாகவும் (சகோதரியின் மகன்) இருந்திருக்கலாம். இவரது இரண்டு மகள்கள் சோழ மன்னன் முதலாம் பராந்தகனுக்கு திருமணம் செய்து வைக்கப்பட்டனர். 

விஜயராகவன் முன்பு சேர பெருமாள் வம்சத்தின் அரசன் கோத ரவியுடன் (ஆட்சி சுமார்.905/06-943/44) அடையாளம் காணப்பட்டார்.

### வம்ச வரலாறு
கி.பி 11 ஆம் நூற்றாண்டில் இயற்றப்பட்ட வம்ச வரலாற்றான மூசிக வம்ச காவ்யத்தில் கேரள மன்னன் 'ஜெயராகவன்' என்று வர்ணிக்கப்படும் அதே அரச குடும்பத்தைச் சேர்ந்தவராகவே விஜயராகவனும் இருக்க வேண்டும். காவ்யத்தின்படி, ஜெயராகவன் அந்த நேரத்தில் ( வட கொல்லம் ) மூசிக மன்னன் குஞ்சி வர்மாவின் மகளை மணந்தார். 

விஜயராகவன் தனது மைத்துனரான ஈசான மூசிகனுக்கு எதிராக மூசிக இராச்சியத்திற்கு ஒரு இராணுவப் பயணத்தையும் வழிநடத்தினார். ஜெயராகவனின் மகனான கோத வர்மா கேரளகேதுதான் இறுதியில் இரு இராச்சியங்களுக்கும் இடையே மீண்டும் ஒரு சண்டையை ஏற்படுத்தினார். 

## குறிப்புகள்

பகுப்பு:இந்திய அரசர்கள்
பகுப்பு:கேரள வரலாறு
நான்காம் கோவிந்தராசன்

**கோவிந்தராஜா IV** (*Govindaraja* IV) (ஆட்சி சுமார் 1192 பொ.ச.) இன்றைய வடமேற்கு இந்தியாவில் உள்ள சபடலக்ச நாட்டை ஆண்ட சகாம்பரி சகமான வம்சத்தைச் சேர்ந்த ஒரு இந்திய மன்னராவார். கோரி படையெடுப்பாளர்கள் இவரின் தந்தை மூன்றம் பிரித்திவிச்ராசனை தோற்கடித்து கொன்றனர். அப்போது இவர் உரிய வயதை அடையாமல் இருந்தபோதும் சகமான இராச்சியத்தின் ஆட்சியாளராக நியமிக்கப்பட்டார். கோரி ஆட்சியை ஏற்றுக்கொண்டதற்காக இவரது மாமா அரிராஜா இவரை பதவி நீக்கம் செய்தார். அதைத் தொடர்ந்து, இவர் சகமான வம்சத்தின் இரணதம்பபுரத்தின் சகாமனா புதிய கிளையை இன்றைய ரந்தம்பூரில் நிறுவினார்.

## ஆட்சி
கோவிந்த ராஜா பிருத்திவிராச் சௌகான் என்ற சகமான மன்னனுக்கு பிறந்தவர். 16 ஆம் நூற்றாண்டின் தாரிக்-இ- பெரிஷ்தா இவரை "கோலா" என்று பெயரிட்டது. இது "கோவிந்தா" என்பதாகவும் "குவா " என்பதன் தவறான எழுத்துப்பெயர்ப்பாகவும் இருக்கலாம். 

கிபி 1192 இல், கோரிகள் சகமான இராச்சியத்தின் மீது படையெடுத்து, கோவிந்தராஜாவின் தந்தையை தோற்கடித்து கொன்றனர். கோரி முகமது கோவிந்தராஜனை ஆட்சியாளராக நியமித்தார். 

இவரது குறுகிய ஆட்சியின் போது, தில்லி மற்றும் ஹான்சி உட்பட கிளர்ச்சியாளர் சகமான ஆளுநர்களை கோரிகள் கட்டுப்படுத்தி வைத்திருந்தனர்.  இவரது மாமா அரிராஜா, அஜ்மீரில் கோரி ஆட்சிக்கு எதிராகக் கிளர்ச்சி செய்தார். கோவிந்தராஜாவை ரந்தம்பூர் கோட்டையில் தஞ்சம் அடையச் செய்தார். கோரியின் ஆளுநர் குத்புத்தீன் ஐபக் தில்லியிலிருந்து ரந்தம்பூருக்கு விரைந்தார். மேலும் அரிராஜாவின் இராணுவத்தை பின்வாங்கும்படி கட்டாயப்படுத்தினார். கோவிந்தராஜா கோரி ஆளுநருக்கு தனது நன்றியைத் தெரிவிக்க மூன்று தங்க முலாம்பழங்களை பரிசாக வழங்கினார். 

பின்னர் கோவிந்தராஜா அஜ்மீர் திரும்பினார். இருப்பினும், கிபி 1193 இல், அரிராஜா மீண்டும் அஜ்மீர் மீது படையெடுத்தார். போர் பிருத்விராஜாவின் கிளர்ச்சித் தளபதிகளால் ஆதரிக்கப்பட்டது. மீண்டும், கோவிந்தராஜா ரந்தம்பூருக்கு தப்பி ஓட வேண்டியிருந்தது. இந்த நேரத்தில், அரிராஜா அஜ்மீரை ஆக்கிரமிக்க முடிந்தது, மேலும் புதிய சகமான மன்னரானார்.  அரிராஜா கிபி 1194 இல் கோரிகளால் தோற்கடிக்கப்பட்டார். இதற்கிடையில், கோவிந்தராஜாவுக்கு ரந்தம்பூரின் பதவி வழங்கப்பட்டது.  இவரின் மகன் வல்கணன் (அல்லது பல்கணன்) இவருக்குப் பின் தில்லி சுல்தானகத்தின் ஆட்சியாளராக ரந்தம்பூர் அரியணையில் அமர்ந்தார். 

## சான்றுகள்

### உசாத்துணை
* 
* 

பகுப்பு:இந்திய வரலாறு
பகுப்பு:இராஜஸ்தான் வரலாறு
பகுப்பு:இந்திய அரசர்கள்
மலேசிய வடக்கு-தெற்கு விரைவுச்சாலை, மத்திய இணைப்பு

**மலேசிய வடக்கு-தெற்கு விரைவுச்சாலை, மத்திய இணைப்பு** அல்லது **மத்திய இணைப்பு விரைவுச்சாலை**  (ஆங்கிலம்: *North–South Expressway Central Link*; மலாய்: *Lebuhraya Utara–Selatan Hubungan Tengah*) என்பது மலேசியாவில் உள்ள ஒரு விரைவுச்சாலை. இதற்கு **எலைட்** **(ELITE)** எனும் பெயரும் உண்டு.

இந்த விரைவுச்சாலை சிலாங்கூர் மாநிலத்தில் உள்ள சா ஆலாம் நகருக்கும்; நெகிரி செம்பிலான் மாநிலத்தில் உள்ள நீலாய் நகருக்கும் இடையே செல்கிறது.

இந்த விரைவுச் சாலையானது; புத்ராஜெயா மற்றும் கோலாலம்பூர் பன்னாட்டு வானூர்தி நிலையம் ஆகிய இடங்களுக்கான முதன்மை அணுகல் பாதையாகவும் செயல்படுகிறது.

## பொது

வடக்கு-தெற்கு விரைவுசாலை (மலேசியா) எனும் மலேசியாவின் பிரதான விரைவுச்சாலையில் இரு பிரிவுகள் உள்ளன.

* 1. வடக்கு-தெற்கு விரைவுசாலை (வடக்கு)  *(North–South Expressway Northern Route)*
* 2. வடக்கு-தெற்கு விரைவுசாலை (தெற்கு)  *(North–South Expressway Southern Route)*

இந்த இரு பிரிவுகளையும் மத்திய இணைப்பு விரைவுச்சாலை இணைத்துச் செல்கிறது. அந்த வகையில் மாநிலங்களைக் கடந்து *(Interstate Traffic);* வடக்குப் பகுதிக்குச் செல்லும் வாகனங்களும்; தெற்குப் பகுதிக்குச் செல்லும் வாகனங்களும்; கோலாலம்பூர் மாந்கரத்திற்குள் செல்லாமல் கடந்து செல்ல முடியும்.

வாகனங்கள் கோலாலம்பூர் மாநகரத்திற்குள் செல்வதைத் தவிர்ப்பதற்காகவும்; கோலாலம்பூரில் வாகன நெரிசலைக் குறைப்பதற்காகவும் இந்த மத்திய இணைப்பு விரைவுச்சாலை 1996-ஆம் ஆண்டில் அமைக்கப்பட்டது.

## வரலாறு

வடக்கு-தெற்கு விரைவுசாலைக்கான புதிய விரைவுச்சாலை (மத்திய இணைப்பு விரைவுச்சாலை) அமைப்பது பற்றி 1994-ஆம் ஆண்டில் அறிவிக்கப்பட்டது.

1994 மார்ச் மாதம் மத்திய இணைப்பு விரைவுச்சாலையின் கட்டுமானம் தொடங்கப்பட்டது. 1997 ஆகஸ்டு மாதம்  நிறைவடைந்தது. முதல் பகுதி, சா ஆலாம் மற்றும் **யூ.எஸ்.ஜே. (USJ)** சுபாங் ஜெயா நகரங்களுக்கு இடையில், 1996 ஜூன் மாதம் திறக்கப்பட்டது.

### 2000-ஆம் ஆண்டில் புத்ராஜெயா இணைப்பு

1997 அக்டோபர் மாதம், மத்திய இணைப்பு விரைவுச்சாலையின் எஞ்சிய பகுதி, போக்குவரத்துக்கு திறக்கப்பட்டது. 2000-ஆம் ஆண்டில் புத்ராஜெயா நகருக்கான இணைப்பு திறக்கப்பட்டது.

2013 பிப்ரவரி 28-ஆம் தேதி, மத்திய இணைப்பு விரைவுச் சாலையின், புத்ராஜெயா இணைப்பில் பண்டார் நுசா புத்ராவுக்குச் செல்லும் சந்திப்பில் முழுமை அடையாத ஒரு பாலம் தண்ணீர் குழாய் கசிவு காரணமாக இடிந்து விழுந்தது. உயிர்ச் சேதமோ காயமோ ஏற்படவில்லை.

## காட்சியகம்

Image:ELITE (E6) Nilai Utara (Exit 612) 6.jpg|மத்திய இணைப்பு விரைவுச்சாலையின் நீலாய் நகரச் சந்திப்பு
Image:Elite 1.jpg|நெகிரி செம்பிலான் - சிலாங்கூர் மாநிலங்களின் எல்லை
Image:Setia Eco Glades Interchange 1.jpg|புத்ராஜெயா இணைப்பு
Image:ELITE (E6) Nilai Utara (Exit 612) 4.jpg|வடக்கு நீலாய் சந்திப்பு.


## மேற்கோள்கள்

## மேலும் பார்க்க
* ஆசிய நெடுஞ்சாலைகள் வலையமைப்பு
* மலேசிய விரைவுச்சாலை முறைமை

## வெளி இணைப்புகள்

பகுப்பு:மலேசியாவில் உள்ள சாலைகள்
பகுப்பு:மலேசிய விரைவுச்சாலைகள்
பகுப்பு:கிள்ளான் பள்ளத்தாக்கு விரைவுச்சாலைகளும் நெடுஞ்சாலைகளும்
அனாக்டோரியம்

thumb|350x350px| அனக்டோரியத்தின் நாணயம்
**அனக்டோரியம்** அல்லது **அனக்டோரியன்** (*Anactorium* or *Anaktorion*,    ) என்பது பண்டைய அகர்னானியாவில் இருந்த ஒரு நகரமாகும். இது அம்ப்ராசியோட் வளைகுடாவின் முகத்துவாரத்தில் அமைந்திருந்தது. அயோனியன் கடலில் இருந்து அம்ப்ராசியோட் வளைகுடாவிற்குள் நுழைந்ததும், ஆக்டியத்திற்கு அடுத்தான அகார்னானியாவின் முதல் நகரமாகும். அகார்னானியாவில் இருந்து இது 40 ஸ்டேடியன் தொலைவில் இருந்தது.  இது அனக்டோரியத்தின் பிரதேசத்தில் இருந்தது. இந்த நகரம் சில காலம் கிரேக்கத்தின் இந்த பகுதியின் மிக முக்கியமான பகுதிகளில் ஒன்றாக இருந்தது. இது கொரிந்தியர்கள் மற்றும் கோர்சிரேயர்களால் குடியேற்றமாக உருவாக்கப்பட்டது. ஆனால் இந்த மக்களுக்கு இடையே நடந்த போரில், பொ.ச.மு. 432 இல் கொரிந்தியர்கள் மோசடி செய்து இந்த இடத்தைக்  கைப்பற்றினர். பொ.ச.மு. 425 வரை கொரிந்தியர்களின் கைகளில் இது இருந்தது. ஏதெனியர்களின் உதவியுடன் அகர்னானியர்களால் கைபற்றப்பட்டபோது கொரிந்திய குடியேறிகள் வெளியேற்றப்பட்டனர். அகஸ்ட்டஸ் இதன் குடிமக்களை நிக்கோபோலிஸ் நகரத்திற்கு புலம் பெயரவைத்தார்.    

இந்த பண்டைய நகரின் தளமானது நவீன நியா கமரினாவுக்கு அருகில் ஏஜி பெட்ரோசில் அமைந்துள்ளது.  

## குறிப்புகள்

பகுப்பு:பண்டைய கிரேக்க நகரங்கள்
நீலாய்

**நீலாய்** (மலாய்: *Nilai*; ஆங்கிலம்: *Nilai*; சீனம்: 汝来); என்பது மலேசியா, நெகிரி செம்பிலான் மாநிலத்தில், சிரம்பான் மாவட்டத்தில் அமைந்துள்ள ஒரு நகரம். சிலாங்கூர் மாநிலத்திற்கு அருகாமையில் அமைந்து உள்ளது.

கோலாலம்பூர் அனைத்துலக விமான நிலையத்திற்கு அருகாமையில் இருப்பதால், இந்த நகரம் வேகமாக வளர்ந்து வருகிறது.

நெகிரி செம்பிலான் மாநிலத்தின் தலைநகரான சிரம்பான் நகரத்திற்கும் சிலாங்கூர் மாநிலத்தில் உள்ள காஜாங் நகரத்திற்கும் இடையே கிட்டத்தட்ட பாதி தூரத்தில் நீலாய் நகரம் உள்ளது. மேலும் அந்த இரண்டு நகரங்களையும் இணைக்கும் இரயில்பாதையின் வழியிலும் இந்த நகரம் அமைந்து உள்ளது.

நெகிரி செம்பிலான் மாநிலத்தின் தலைநகர் சிரம்பானில் இருந்து தெற்கே 20 கி.மீ. தொலைவிலும்; கோலாலம்பூர் மாநகரில் இருந்து தெற்கே 50 கி.மீ. தொலைவிலும்; நீலாய் நகரம் அமைந்து உள்ளது.

## பொது

நீலாய் அதன் கல்வி நிறுவனங்கள் மற்றும் ஆராய்ச்சி மையங்களுக்குப் பெயர் பெற்றது. நெகிரி செம்பிலான் அரசாங்கம் 1990-களில் இந்த நகரத்தை கல்வி மற்றும் ஆராய்ச்சி மையமாக மாற்ற முடிவு செய்தது.

இந்த நகரத்தில் வளர்ச்சித் திட்டங்கள் நிறையவே காணப் படுகின்றன. மலேசியாவின் மிகவும் பிரபலமான சில கல்லூரிகளும் மற்றும் இரண்டு பல்கலைக்கழகங்களும் இங்கு உள்ளன:

* நீலாய் பல்கலைக்கழகம் *(Nilai University)*
* இந்தி அனைத்துலகப் பல்கலைக்கழகம் *(INTI International University)*
* மணிப்பால் அனைத்துலகப் பல்கலைக்கழகம் *(Manipal International University)* 
* மலேசிய இஸ்லாமிய அறிவியல் பல்கலைக்கழகம் *(Universiti Sains Islam Malaysia)*
* மலேசிய இஸ்லாமிய பல்கலைக்கழகக் கல்லூரி *(Islamic University College of Malaysia)*
* முர்னி அனைத்துலகச் செவிலியர் கல்லூரி *(Murni International Nursing College)*
* இங்கிலாந்து எப்சம் கல்லூரி *(UK Epsom College)*
* நீலாய் புற்றுநோய் ஆராய்ச்சி மையம் **(Nilai Cancer Institute Research Centre)**

இதன் விளைவாக, உலகம் முழுவதிலும் இருந்து 30 நாடுகளைச் சேர்ந்த மாணவர்கள் இந்த நகரில் உயிர்க்கல்வி பயில்கிறார்கள்.

## மக்கள் தொகையியல்
நீலாய் நகரத்தில் பெரும்பான்மையானவர்கள் **சீனர்கள் 46%**; அடுத்த நிலையில் **மலாய்க்காரர்கள் 31%**; மூன்றாவது நிலையில் **இந்தியர்கள் 22%**.

## நீலாய் வட்டாரத்தில் உள்ள தமிழ்ப்பள்ளிகள்

மலேசியா, நெகிரி செம்பிலான், சிரம்பான் மாவட்டம், நீலாய் வட்டாரத்தில் 3 தமிழ்ப்பள்ளிகள் உள்ளன. 693 மாணவர்கள் பயில்கிறார்கள். 61 ஆசிரியர்கள் பணியாற்றுகிறார்கள்.

## நீலாய் தட்பவெப்ப நிலை
நெகிரி செம்பிலான், சிரம்பான் மாவட்டத்தில் அமைந்துள்ள நீலாய் நகரத்தின் தட்பவெப்ப நிலை.

## நீலாய் காட்சியகம்

File:Buildings near AEON Nilai A2.jpg|நீலாய் நகரம்
File:Nilai Municipal Council.jpg|நீலாய் உள்ளூராட்சி மன்றம்.
File:Nilai, Malaysia 5.png|சீனர் கோயில்
File:Nilai KTM Station exterior (230708) 01.jpg|நீலாய் இரயில் நிலையம்
File:Kawasan Perindustrian Nilai 3, 71800 Nilai, Negeri Sembilan, Malaysia - panoramio.jpg|நீலாய் தொழில்பேட்டை
File:Nilai, Malaysia 8.png|நகரத்தின் ஒரு பகுதி


## மேற்கோள்கள்

பகுப்பு:நெகிரி செம்பிலான் நகரங்கள்
பகுப்பு:மலேசிய நகரங்கள்‎
சிறீ ஆஞ்சநேயர் கோவில்

**சிறீ ஆஞ்சநேயர் கோவில்** (*Sri Anjaneyar Kovil*) இலங்கையின் கொழும்பு நகரிலிருந்து ஒன்பது கிலோமீட்டர் தொலைவில் உள்ள கல்கிசை பகுதியில் அமைந்துள்ள ஓர் இந்து ஆலயமாகும். இந்து இதிகாசமான இராமாயணத்தின் மையப் பாத்திரங்களில் ஒன்றான அனுமானுக்கு இக்கோவில் அர்ப்பணிக்கப்பட்டுள்ளது. மேலும் இங்கு நந்தி, நவகிரகம், ராமர், சீதை, பார்சுவநாதரின் சமண சிலைகள் மற்றும் விநாயகர் சிலைகள் போன்றவையும் உள்ளன. இலங்கையில் 1996 ஆம் ஆண்டு சூன் மாதம் 30 ஆம் தேதி நிறுவப்பட்ட இக்கோவில், பஞ்சமுகம் எனப்படும் ஐந்து முகங்கள் கொண்ட அனுமான் சிலை உள்ள ஒரே இந்து ஆலயமாகக் கருதப்படுகிறது. உலகிலேயே ஆஞ்சநேயருக்கு தேர் உள்ள ஒரே கோவில் இது என்றும் கூறப்படுகிறது.

கோவில் காலை 5.30 மணிக்கு திறக்கப்பட்டு இரவு 8.00 மணிக்கு மூடப்படுகிறது. பிற்பகல் 1.00 மணி முதல் மாலை 4.30 மணி வரை கோவில் மூடப்படுகிறது. கோவிலுக்கு வருபவர்கள் தோள்பட்டை மற்றும் கால்கள் இரண்டையும் மறைக்கும் வகையில் அடக்கமான ஆடைகளை அணிந்து செல்ல அறிவுறுத்தப்படுகிறார்கள்.

## மேற்கோள்கள்

## புற இணைப்புகள்
*Panchamuga Anjaneyar Temple Colombo

பகுப்பு:இலங்கையின் வழிபாட்டுத் தலங்கள்
பகுப்பு:கொழும்பு மாவட்டத்தில் உள்ள கோயில்கள்
பகுப்பு:இலங்கையில் உள்ள இந்துக் கோவில்கள்
குல்ச்சா (ரொட்டி)

thumb|243x243px| சண்டிகரில் ஒரு இடத்தில் சோலேயுடன் அமிர்தசாரி ஆலு(உருளைக்கிழங்கு) குல்சா பரிமாறப்பட்டது.
**குல்ச்சா (ரொட்டி)** என்பது இந்திய துணைக்கண்டத்தில் தோன்றிய லேசான புளித்த தட்டையான ரொட்டி வகையாகும்.

## செய்முறை
குல்ச்சா மைதா மாவு, தண்ணீர், ஒரு சிட்டிகை உப்பு மற்றும் புளிப்பேற்றியான (ஈசுட்டு அல்லது பழைய குல்ச்சா மாவு) ஆகியவற்றிலிருந்து தயாரிக்கப்படுகிறது. கையால் ஒன்றாகப் பிசைந்து மிகவும் கெட்டியான மாவை திரட்டவும். ஈரமான துணியால் மூடப்பட்ட இந்த மாவை ஒரு மணி நேரம் வெதுவெதுப்பான இடத்தில் வைக்கவும். மாவில் சிறிது புளிப்பு ஏறும். ஆனால் அதிகமாக ஏறாது.. மாவை மீண்டும் கையால் பிசைந்து, திரட்டி சப்பாத்தி உருட்டுக் கட்டையில் வைத்து தட்டையாக, வட்ட வடிவில் உருட்டவும். இதனை ஒரு களிமண் அடுப்பில் (" தந்தூர் ") இட்டு வாட்டவும். வாட்டும்போது, அதில் வெண்ணெய் அல்லது நெய் தடவவும். நெய் அல்லது வெண்ணெய் தேவையில்லை என்றால் இந்திய கறியுடன் உண்ணலாம். குறிப்பாக, சோளே எனப்படும் காரமான வெள்ளை சன்னா கறி, *குல்ச்சாவுடன்* சாப்பிடுவதற்கு ஏற்ற உணவாகும்.

## வேறுபாடுகள்
முதல் மாறுபாட்டில், மாவை பிசைவதற்கு தண்ணீரைப் பயன்படுத்துவதற்குப் பதிலாக, பால் அல்லது தயிர் பயன்படுத்தலாம்; இதன் விளைவாக மாவு மென்மையாகவும் மேலும் ரப்பர் நிறமாகவும் மாறும். இந்த வகை *குல்ச்சா தூதியா குல்ச்சா* (பால் குல்ச்சா) என்று அழைக்கப்படுகிறது. தயிர் பயன்படுத்தினால் புளிப்பு பெரும்பாலும் அதிகமாக இருக்கும்.

இந்த வகை குல்ச்சாக்கள் போதியப்படாமல் (Stuffing), வெறுமையாகவே காய்கறிகள், பருப்பு வகைகள் அல்லது இறைச்சி சேர்த்த துணைக் கறியுடன் சேர்த்து உண்ணலாம்.

இரண்டாவது வகை: முகலாயர்கள் மற்றும் நிஜாம்கள் காலத்தில் அவர்களது தர்பார்களில் பரிமாறப்பட்ட குல்சாக்கள் பொதியப்பட்டவை (Stuffed) ஆகும். எடுத்துக்காட்டாக, ஆவாத் பகுதியில், ஆவாதி குல்ச்சா (ஆங்கிலம்: Awadhi Kulcha), ஆட்டிறைச்சி சேர்த்த உணவான நஹாரியுடன் (ஆங்கிலம்: Nahari) பரிமாறப்படுகிறது.

இப்போதெல்லாம், இவை உணவகம் மற்றும் கடைகளில் விற்கப்படுகின்றன. ஜம்முவின் காலடி குல்ச்சா (Kaladi Kulcha) பாரம்பரிய டோக்ரா சீஸ் (Dogra Cheese) அதாவது காலடி சீஸ் (Kaladi Cheese) ஜம்முவில் அதிகம் விரும்பப்படும் தெரு உணவுகளில் (Street foods) ஒன்றாகும். காலடி சீஸ் ஐ ஒரு கடாயில் எண்ணெயில், இருபுறமும் பழுப்பு நிறமாக வரும் வரை வதக்கி, வறுத்த குல்ச்சாக்களுக்கு இடையில் பொதியப்படுகிறது.
alt=Two dishes served in separate metal containers, as if ready for two people who will be sitting on opposite side of a narrow table|thumb| சோளேயுடன் அமிர்தசாரி குல்சா (கொண்டைக்கடலை கறி)
அமிர்தசாரி குல்ச்சா, அதாவது அமிர்தசாரி நான், என்பது ஒரு நவீன செய்முறையாகும். இது அமிர்தசரஸின் உள்ளூர் மக்களுக்கான விருப்பமான காலை உணவுகளில் ஒன்றாக மாறியுள்ளது.

வட இந்தியா முழுவதிலும், பனீர் (பாலாடைக்கட்டி), உருளைக்கிழங்கு, வெங்காயம் மற்றும் பிற காய்கறிகள் உள்ளிட்ட பல்வேறு வகையான பொருட்கள் இந்த குல்சாக்களில் பொதிவதற்கு பயன்படுத்தப்படுகின்றன.

பாகிஸ்தானில், குல்ச்சா ரொட்டிகள் ஹசாரா மற்றும் வடக்கு பஞ்சாப் பகுதிகளின் சில பகுதிகளில் விரும்பி உண்ணப்படுகின்றன. அங்கு அவை நன்கு அறியப்பட்ட காலை  சிற்றுண்டியாகும்.

## மேலும் பார்க்கவும்

* இந்திய ரொட்டிகளின் பட்டியல்
* பாகிஸ்தானிய ரொட்டிகளின் பட்டியல்

## மேற்கோள்கள்

## வெளி இணைப்புகள்

* 

பகுப்பு:பஞ்சாபி உணவு வகைகள்
பகுப்பு:ரொட்டி வகைகள்
தேப்லா (ரொட்டி)

thumb| தயிர் மற்றும் ஊறுகாயுடன் தேப்லா.
**தேப்லா (ரொட்டி)** (    ) குசராத்தி உணவு வகைகளில் ஒரு மென்மையான இந்திய தட்டையான ரொட்டி வகை ஆகும் 

இது பொதுவாக காலை உணவாக உண்ணப்படுகிறது. சிற்றுண்டியாகவும் (Snack) உண்ணலாம்.  சாப்பாட்டுடன் துணை உணவாகவோ அல்லது பிற்பகலில் சிற்றுண்டியாகவோ பரிமாறலாம். கோதுமை மாவு, கடலை மாவு , மேத்தி ( வெந்தய கீரை) மற்றும் பிற மசாலாப் பொருட்களுடன் தேப்லாவைச் சமைக்கலாம். தயிர், சிவப்பு பூண்டு சட்னி மற்றும் சுண்டோ (இனிப்பு மாங்காய் ஊறுகாய்) ஆகியவற்றுடன் தேப்லாவை ருசிக்கலாம். 

## வகைகள்
பல்வேறு வகையான தேப்லாக்கள், வெவ்வேறு பொருட்களைப் பயன்படுத்தி  சமைக்கப்படுகின்றன. பொதுவான தேப்லா வகைகளுள் வெந்தயக்கீரை (மேத்தி),  முள்ளங்கி (மூலி)  மற்றும் சுரைக்காய் ஆகியன அடங்கும்.  பிசைந்த உருளைக்கிழங்கு, கலந்த காய்கறிகள் அல்லது பூண்டு ஆகியவற்றைக் கொண்டும் தேப்லா செய்யலாம். குசராத்திய பாரம்பரிய உணவான  மேத்தி தேப்லா மிகவும் பிரபலமானதாகும். 

## சப்பாத்திக்கும் தேப்லாவுக்கும் வித்தியாசம்
சப்பாத்திக்குப் பிசையும் மாவு, முழு வெள்ளை மாவு (சன்னமான), எண்ணெய் / நெய்யில் உப்பு சேர்த்து, மாவை பெரும்பாலும் தண்ணீருடன் பிணைத்து தயாரிக்கப்படுகிறது. சப்பாத்தி என்பது அன்றாட உணவாகும். பொதுவாக எண்ணெய் அல்லது நெய் இல்லாமல் தவாவில் சுட்ட பின்னர், நேரடியாக தணலில் வாட்டுவதன் மூலம், சிறிது நெய் மேலே பரவுகிறது. 

தேப்லா பெரும்பாலும் பல தானியங்களைச் அரைத்து சேர்த்த மாவில்  தயாரிக்கப்படுகிறது.    பொதுவாக முழு கோதுமை மாவுடன் கொண்டைக்கடலை மற்றும் தினை மாவு சேர்த்து தயாரிக்கப்படுகிறது. பயணத்திற்காக தயாரிக்கப்படும் போது, தேப்லாவிற்கான மாவில் தண்ணீருக்குப் பதிலாக பால் மற்றும் கூடுதல் நெய்/எண்ணெய் சேர்த்து கெட்டியாக திரட்டப்படுகிறது. இவ்வாறு தேப்லா செய்வதால்  நீண்ட நாட்களுக்கு கெடாமல் பாதுகாக்க முடியும்.. 

## மேலும் பார்க்கவும்

* குஜராத்தி சமையல்
* தெப்ரா

## மேற்கோள்கள்

பகுப்பு:இந்திய உணவுகள்
பகுப்பு:குசராத்தி உணவுகள்
தடாகம் பள்ளத்தாக்கு

**தடாகம் பள்ளத்தாக்கு**, தமிழ்நாட்டின் கோயம்புத்தூர் மாவட்டம், கோயம்புத்தூர் வடக்கு வட்டம், பெரியநாயக்கன்பாளையம் ஊராட்சி ஒன்றியம் பகுதியில் உள்ளது. இது கோயம்புத்தூர் நகரத்திற்கு மேற்கே 15 கிலோ மீட்டர் தொலைவில் உள்ளது.  மேற்குத் தொடர்ச்சி மலையடிவாரத்தில் அமைந்த தடாகம் பள்ளத்தாக்குப் பகுதியில் கவுசிகா நதி மற்றும் சங்கனூர் ஓடை போன்ற 50க்கும் மேற்பட்ட நீரோடைகள் பாய்கிறது. எனவே தடாகம் பள்ளத்தாக்கை  காப்புக் காடாக அறிவிக்க வேண்டும் என தடாகம் பள்ளத்தாக்குப் பகுதி வேளாண் மக்கள் அரசுக்கு கோரிக்கை வைத்துள்ளனர். 

மலைவாழ் பழங்குடியினர் அதிகம் வாழும் தடாகம் பள்ளத்தாக்கில் சின்னத்தடாகம், நஞ்சுண்டபுரம், பன்னிமடை, சோமயாம்பாளையம் மற்றும் வீரபாண்டி  எனும் 5 மலை கிராம ஊராட்சிகள் உள்ளது.  

தடாகம் பள்ளத்தாக்கு நீர் வளமும், நில வளமும் கொண்டது. இப்பள்ளத்தாக்கில் செம்மண் போன்ற கனிம வளங்கள் நிறைந்தது. நீர் வளமும், காடு வளமும், நில வளமும் கொண்ட தடாகம் பள்ளத்தாக்கில் அனுமதியின்றியும், விதிமுறைகளுக்கு முரணாக 197 செங்கல் சூளைகள் செயல்படுகிறது. செங்கல் சூளை நடத்துவோர்களால் இப்பள்ளத்தாக்கின் கனிம வளக்கொள்ளை, காடழிப்பு, அரசு நிலம் மற்றும் புறம்போக்கு ஆக்கிரமிப்பு, நீர் ஆதாரங்கள் மறிப்பு, குழந்தை தொழிலாளர், கொத்தடிமை முறை போன்ற விதிமீறல்களில் ஈடுபடுபட்டனர். மேலும் கவுசிகா நதி மற்றும் சங்கனூர் நீரோடைகள் இப்பள்ளத்தாக்கின் செங்கல் சூளைகளால் மாசடைந்து போனது. தடாகம் பள்ளத்தாக்குப் பகுதியை சுற்றுச் சூழல் மாசிலிருந்து மீட்க நடவடிக்கை எடுக்க சமூக ஆர்வலர்கள் அரசுக்கு கோரிக்கை  வைத்துள்ளனர். 

2022-ஆம் ஆண்டில் சுற்றுச்சூழல் மாசு காரணமாகவும், நீதிமன்ற உத்தரவாலும் தடாகம் பள்ளத்தாக்குப் பகுதியில் இயங்கி வந்த அனைத்து செங்கல் சூளைகள்  மூடப்பட்டது.  ஆனைகட்டி, பெரியநாயக்கன்பாளையம் மற்றும் துடியலூர் உள்ளது. ஏப்ரல் 2018 முதல் இப்பகுதியில் சட்டம் & ஒழுங்கை கண்காணிக்க காவல் நிலையம் ஏற்படுத்தப்பட்டது. 
## அர்ச வித்தியா குருகுலம்
வேதாந்தக் கல்வி பயில்வதற்கான அர்ச வித்தியா குருகுலத்தை, தடாகம் பள்ளத்தாக்கில் அமைந்த ஆனைகட்டியில் சுவாமி தயானந்த சரசுவதி நிறுவியுள்ளார்.

## மேற்கோள்கள்

பகுப்பு:கோயம்புத்தூர் மாவட்டம்
பகுப்பு:தமிழ்நாட்டிலுள்ள பள்ளத்தாக்குகள்
மூவிணைய-பியூட்டைல்பென்சீன்

**மூவிணைய-பியூட்டைல்பென்சீன்** (*tert-Butylbenzene*) என்பது C10H14 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம சேர்மமாகும். அரோமாட்டிக் ஐதரோகார்பனாக வகைப்படுத்தப்படும் இச்சேர்மத்தின் கட்டமைப்பில் உள்ள பென்சீன் வளையம் மூவிணைய பியூட்டைல் தொகுதியால் பதிலீடு செய்யப்பட்டுள்ளது. நிறமற்ற நீர்மமான இது எளிதில் தீப்பற்றக் கூடியதாகும். மூவிணைய-பியூட்டைல்பென்சீன் கிட்டத்தட்ட நீரில் கரையாது. ஆனால் கரிம கரைப்பான்களுடன் கலக்கக்கூடியதாக உள்ளது.
## தயாரிப்பு

பென்சீனுடன் ஐசோபியூட்டீனை சேர்த்து சூடுபடுத்துவதால் அல்லது நீரற்ற அலுமினியம் குளோரைடு முன்னிலையில் பென்சீனுடன் மூவிணைய பியூட்டைல் குளோரைடு சேர்த்து வினைபுரியச் செய்வதால் மூவிணைய-பியூட்டைல்பென்சீன் தயாரிக்கப்படுகிறது. இதற்கான வேதி வினை கொடுக்கப்பட்டுள்ளது: 

## மேற்கோள்கள்


பகுப்பு:ஆல்கைல்பென்சீன்கள்
பகுப்பு:நீரகக்கரிமங்கள்
பகுப்பு:C4-பென்சீன்கள்
ஈரிணைய-பியூட்டைல்பென்சீன்

**ஈரிணைய-பியூட்டைல்பென்சீன்** (*sec-Butylbenzene*) என்பது C10H14 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம சேர்மமாகும். அரோமாட்டிக் ஐதரோகார்பனாக வகைப்படுத்தப்படும் இச்சேர்மத்தின் கட்டமைப்பில் உள்ள பென்சீன் வளையம் ஈரிணைய பியூட்டைல் தொகுதியால் பதிலீடு செய்யப்பட்டுள்ளது. நிறமற்ற நீர்மமான இது எளிதில் தீப்பற்றக் கூடியதாகும். மூவிணைய-பியூட்டைல்பென்சீன் கிட்டத்தட்ட நீரில் கரையாது. ஆனால் கரிம கரைப்பான்களுடன் கலக்கக்கூடியதாக உள்ளது.

## தயாரிப்பு
நீரற்ற அலுமினியம் குளோரைடும் ஐதரோகுளோரிக் அமிலமும் சேர்ந்த கலவையின் முன்னிலையில் பென்சீனுடன் என்-பியூட்டைல் ஆல்ககால் அல்லது ஈரிணைய பியூட்டைல் ஆல்ககாலைச் சேர்த்து சூடுபடுத்துவதால் ஈரிணைய-பியூட்டைல்பென்சீன் உருவாகிறது. 
## மேற்கோள்கள்


பகுப்பு:ஆல்கைல்பென்சீன்கள்
பகுப்பு:நீரகக்கரிமங்கள்
பகுப்பு:C4-பென்சீன்கள்
காப்புக் காடுகள் மற்றும் பாதுகாக்கப்பட்ட காடுகள் (இந்தியா)

**இந்தியாவில் காப்புக் காடுகள் மற்றும் பாதுகாக்கப்பட்ட காடுகள்** (Reserved forests and protected forests of India) இந்தியாவில் மாநில அரசுகளின் வனத்துறையால பாதுகாக்கப்படும் காடுகளை, **காப்புக் காடுகள்**  (Reserved forests) மற்றும்  **பாதுகாக்கப்பட்ட காடுகள்**  (Protected forests)   என்று அழைக்கப்படுகிறது. 

தேசிய பூங்காக்கள் அல்லது வனவிலங்கு சரணாலயங்கள் போலல்லாமல், காப்புக் காடுகள் மற்றும் பாதுகாக்கப்பட்ட காடுகள் எவை எவை  என்பதை அந்தந்த மாநில அரசுகளால் அறிவிக்கப்படுகிறது.  காப்புக் காடுகள் மற்றும் பாதுகாக்கப்பட்ட காடுகள் ஒரு முக்கியமான வழியில் வேறுபடுகின்றன. குறிப்பிட்ட உத்தரவுகள் பிறப்பிக்கப்படாவிட்டாலும் காப்புக் காடுகளில் வேட்டையாடுதல், மேய்ச்சல் போன்ற நடவடிக்கைகள் முற்றிலும் தடைசெய்யப்பட்டுள்ளது. ஆனால் பாதுகாக்கப்பட்ட காடுகளின் விளிம்புகளில் வாழும் மலைவாழ் பழங்குடி மக்கள் கால்நடை மேய்ச்சல், காய், கனி, கிழங்கு, மூலிகைச் செடிகள் பறித்தல் போன்ற நடவடிக்கைகளை வனத்துறை அனுமதிக்கிறது. மலைவாழ் பழங்குடி மக்கள் தங்கள் வாழ்வாதாரத்தை ஓரளவு அல்லது முழுவதுமாக வன வளங்களைச் சார்ந்து வாழ்கின்றனர்.

## வரலாறு
பிரித்தானிய இந்தியாவின் ஆட்சியாளர்களால் 1927-ஆம் ஆண்டில் கொண்டு வரப்பட்ட இந்திய வனச் சட்டத்தில் பாதுகாக்கப்பட்ட காடுகள் குறித்து அறிமுகப்படுத்தப்பட்டது. இந்தச் ச்ட்டத்தால் காடுகளையும், காட்டு விலங்குகளை பாதுகாக்க  இயலவில்லை. இந்திய விடுதலைக்குப் பின்னர் இந்திய அரசு 1980-ஆம் ஆண்டில் காடுகள் பாதுகாப்புச் சட்டம், 1980 இயற்றியது.  இதனால் பாதுகாக்கப்பட்ட காடுகள் தனது தகுதியை தக்க வைத்துக் கொண்டதுடன்,  மற்ற காடுகளுக்கும் பாதுகாப்பை விரிவுபடுத்தியது. 
## இந்தியாவின் சில காப்புக் காடுகள்
* அன்னெக்கல் காப்புக் காடு, பெங்களூரு 
* அட்டப்பாடி, கேரளம் 
* பன்னி புல்வெளி காப்புக்காடு, கட்ச், குஜராத் 
* சாரி-சந்த் ச்துப்பு நில காப்புக் காடுகள் கட்ச் மாவட்டம், குஜராத் 
* பவநகர் அம்ரேலி காப்புக் காடுகள், குஜராத் 
* நஜப்கர் வடிநில நகரபுறக் காடு 
* கொடுமலை, சேலம் மாவட்டம், தமிழ்நாடு 
* ஹெங்கரபாரி, குவகாத்தி, அசாம்  
* ஜோகிமட்டி 
* கொண்டபள்ளி காப்புக் காடு 
* குக்ரைல் காப்புக் காடு 
* வண்டலூர் காப்புக் காடு
* பள்ளிக்கரணை சதுப்பு நில காப்புக் காடு
## இந்தியாவில் காடுகளுடன் கூடிய மலைகள்
* மேற்குத் தொடர்ச்சி மலைகள்
* கிழக்குத் தொடர்ச்சி மலைகள்
* சிவாலிக் மலை
* பிர் பாஞ்சல் மலைத்தொடர்
* விந்திய மலைத்தொடர்
* ஆரவல்லி மலைத்தொடர்
* சாத்பூரா மலைத்தொடர்

## இதனையும் காண்க
* இந்தியாவிலுள்ள வனவிலங்கு சரணாலயங்கள்
* இந்தியாவிலுள்ள தேசியப் பூங்காக்கள்
* இந்திய வன ஆராய்ச்சி மற்றும் கல்வி குழு

## மேற்கோள்கள்


## வெளி இணைப்புகள்
* “Legislations on Environment, Forests, and Wildlife” from the Official website of: Government of India, Ministry of Environment & Forests
* “India’s Forest Conservation Legislation: Acts, Rules, Guidelines”, from the Official website of: Government of India, Ministry of Environment & Forests
* Wildlife Legislations, including - “The Indian Wildlife (Protection) Act” from the Official website of: Government of India, Ministry of Environment & Forests
*Official website of: Government of India, Ministry of Environment & Forests
*Corresponding glossary  entry for the terms on the Government of Andhra Pradesh's Department of Forest website

பகுப்பு:இந்தியக் காடுகள்
தூக்குமேடை (திரைப்படம்)

**தூக்குமேடை** (*Thookku Medai*) என்பது 1982 ஆம் ஆண்டு வெளிவந்த தமிழ்த் திரைப்படமாகும். அமிர்தம் இயக்கத்தில் வெளிவந்த இத்திரைப்படத்தில் சந்திரசேகர், சக்கரவர்த்தி, மேனகா, நாகேஷ், மற்றும் பலர் நடித்திருந்தனர்.

## தயாரிப்பு
மு. கருணாநிதி தூக்குமேடை என்ற சமுதாய சீர்திருத்த நாடகத்தை எழுதினார். இந்த நாடகமானது எம். ஆர். இராதாவால் பலமுறை மேடை ஏற்றப்பட்டது. இந்த நாடகத்தில் மு. கருணாநிதியும் நடித்துள்ளார். இந்த நாடகத்தை தழுவி 1982 ஆம் ஆண்டு அதே பெயரில் இப்படம் தயாரித்து வெளியிடப்பட்டது.

## நடிகர்கள்
* சந்திரசேகர்
* சக்கரவர்த்தி
* மேனகா

## இசை
இப்படத்தில் 4 பாடல்கள் இடம்பெற்றன. பாடல் வரிகளை மு. கருணாநிதி எழுத, சங்கர் கணேஷ் இசையமைத்திருந்தனர். 
* கோடி உயர கோன் உயரும் - பி. ஜெயச்சந்திரன்
* ஆயிரம் பிரதிகள் காணும்வரை - வாணி ஜெயராம் 
* குறிஞ்சி மலர் ஒன்று - வாணி ஜெயராம் 
* இனி ஒரு தொல்லையும் இல்லை  - டி. எம். சௌந்தரராஜன்

## மேற்கோள்கள்

பகுப்பு:1982 தமிழ்த் திரைப்படங்கள்‎
பகுப்பு:மு. கருணாநிதி திரைக்கதை எழுதிய திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சங்கர் கணேஷ் இசையமைத்த திரைப்படங்கள்
கொட்டு முரசே

**கொட்டு முரசே** (*Kottumurase*) என்பது 1986 இல் வெளியான ஒரு இந்திய தமிழ்த் திரைப்படமாகும். மகான் இயக்கத்தில் வெளிவந்த இத்திரைப்படத்தில்  சக்கரவர்த்தி  மற்றும் பலர் நடித்திருந்தனர்.

## தயாரிப்பு
இப்படமானது சுப்பிரமணிய பாரதியின் வாழ்க்கையை படமாக்கும் முயற்சியின் ஒரு துவக்கமாக இருந்தது.
ஆனால் இப்படம் மக்களிடம் சரியாக சென்று சேரவில்லை.

## இசை
வேறு திரைப்படங்களில் இடம்பெறாத சுப்பிரமணிய பாரதியாரின் பாடல்கள் இப்படத்தில் இடம்பெற்றன. இதற்கு  வீரமணி சோமு இசையமைத்தார்.

* வெடிபடு மண்டபத்திடி (மலேசியா வாசுதேவன்)
* தகத் தகத் (கே. வீரமணி, உமா ரமணன் குழுவினர்)
* திருவே நினைக்காதல் (மலேசியா வாசுதேவன், பி. சுசீலா),
* உயிர்களிடத்தில் அன்பு (டி. எம். சௌந்தர்ராஜன்)
* எந்நேரமும் நின்மையல் (உண்ணிமேனன்)
* மா காளி பராசக்தி (மலேசியா வாசுதேவன்)
* மனிதர் உணவை மனிதர் பறிக்கும் (மலேசியா வாசுதேவன்)
* இரும்பைக் காய்ச்சி உருக்கிடுவீரே  (டி. எம். சௌந்தரராஜன்)

## மேற்கோள்கள்

பகுப்பு:1986 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
சக்கரவர்த்தி (நடிகர்)

**சக்கரவர்த்தி** அல்லது **சக்கரவர்த்தி வேலுச்சாமி** (மறைவு 23, ஏப்ரல், 2022) என்பவர், இந்திய தமிழ்த் திரைப்பட நடிகர், பின்னணி குரல் கலைஞர் ஆவார். இவர் கதாநாயகன் குணச்சித்திர நடிகர் என 86 திரைப்படங்களில் நடித்துள்ளார்.

## பிறப்பும் கல்வியும்
சக்கரவர்த்தி தமிழ்நாட்டின், மதுரை பெரியகுளத்தில் பிறந்து வளர்ந்தவர். மதுரை அமெரிக்கன் கல்லூரியில் இளங்கலை பொருளியல் பட்டம் பெற்றார். கல்லூரிகளுக்கு இடையில் நடந்த நாடகப் போட்டியில் கலந்து கொண்ட சக்கரவர்த்தி சுப்பிரமணிய பாரதி வேடமிட்டு நடித்து முதல் பரிசைப் பெற்றார். இவரின் நடிப்பையும், வசன உச்சரிப்பையும் அக்கலூரியில் இவருக்கு தமிழ் பேராசிரியராக இருந்த சாலமன் பாப்பையா திரைப்பட கல்லூரியில் சேர்ந்து நடிப்பைக் கற்று திரைப்படங்களில் நடிக்குமாறு அறிவுருத்தினார்.  இதனால் கல்லூரி படிப்பை முடித்தபின்னர் சக்கரவர்த்தி 1977இல் சென்னை பிலிம் சேம்பர் நடிப்புப் பள்ளியில் இணைந்தார். அந்த ஆண்டு இவருடன் வாகை சந்திரசேகர், சுதாகர், திலீப் போன்றோர் பயின்றனர்.

## திரை வாழ்க்கை
நடிப்புப் பள்ளியில் பயின்ற பிறகு 1979 இல் ஒரு கோயில் இரு தீபங்கள் படத்தில் எதிர்மறை பாத்திரத்தில் எஸ். பி. முத்துராமன் அறிமுகப்படுத்தினார். தனது அடுத்தடுத்த மூன்று படங்களில் வாய்ப்பளித்தார். ஆறிலிருந்து அறுபது வரை படத்தில் ரஜினிகாந்தின் தம்பியாகவும், ரிஷிமூலம் படத்தில் சிவாஜி கணேசனின் மகனாக நடித்ததன் மூலம் இவர் மீது புகழ்வெளிச்சம் பட்டது. 1980 ஆண்டு வெளியான தைப்பொங்கல் படத்தில் நாயகனாக அறிமுகமானார். இவருக்கு இணையாக இராதிகா நடித்தார். அடுத்து மு. கருணாநிதியின் கதை வசனத்தில் உருவான தூக்குமேடை படத்தில் வாகை சந்திர சேகருடன் இவரும் என இரண்டு கதாநாயகர்களில் ஒருவராக நடித்தார். கொட்டு முரசே என்ற படத்தில் சுப்பிரமணிய பாரதி வேடத்தில் நடித்தார். *முள்ளில்லாத ரோஜா* படத்தில் வாய் பேசமுடியாதவராக நடித்தார். தமிழ் திரையுலகில் பட வாய்ப்புகள் குறைந்து வந்த நிலையில் பெப்சி அமைப்பு நடத்திய வேலை நிறுத்தம் ஓராண்டு நீடித்தது. இதனால் குடும்பத் தேவைக்காக பம்பாய்க்கு இடம்பெயர்ந்தார். அப்போது தூர்தர்ஷன் தொலைக்காட்சியில் இந்தியில் ஒளிபரப்பான தொலைக்காட்சித் தொடர்களை இந்திய மொழிகளில் மொழி மாற்றம் செய்யத் துவங்கியது. அந்த தொலைக்காட்சித் தொடர்களுக்கு தமிழில் பின்னணிக் குரல் கொடுக்கும் பணியை மேற்கொண்டார். மேலும் இந்தி மொழிமாற்று படங்களுக்கு தமிழில் குரல் கலைஞராகப் பணியாற்றினார். சோனி ஸ்டார் ஸ்போர்ஸ்  தொலைக்காட்சிக்கு பின்னணி குரல் கொடுக்கும் பணியையும் செய்து வந்தார். அதுமட்டுமல்லாமல் விளம்பரப் படங்களுக்கும் குரல் கொடுக்கத் தொடங்கினார் அவ்வாறு சுமார் 1500 விளம்பரப் படங்களுக்கு பின்னணி குரல் கொடுத்துள்ளார். ராடன் டெலிவிசன் நிறுவனம் தயாரித்த காவேரி தொலைக்காட்சித் தொடரில் எதிர்மறை கதாபாத்திரத்தில் நடித்தார்.

## திரைப்படவியல்
(இது முழுமையான பட்டியல் அல்ல.)
* ஒரு கோயில் இரு தீபங்கள் (1979)
* ஆறிலிருந்து அறுபது வரை (1979)
* தர்மயுத்தம் (1979)
* ரிஷிமூலம் (1980)
* தைப்பொங்கல் (1980)
* நூலறுந்த பட்டம் (1981)
* தூக்குமேடை (1982)
* முள் இல்லாத ரோஜா (1982)
* உதயகீதம் (1985)
* கொட்டு முரசே

## குடும்பம்
சக்கரவர்த்தி லலிதா என்பவரை மணந்தார். இந்த இணையருக்கு சசிகுமார், அஜய் குமார் என்ற இரண்டு மகன்களும் இருக்கின்றனர். சக்கரவர்த்தி மும்பையில் தன் 62வது வயதில் 2022, ஏப்ரல், 23 அன்று தூக்கத்திலேயே மாரடைப்பால் இறந்தார்.

## குறிப்புகள்

பகுப்பு:2022 இறப்புகள்
பகுப்பு:தமிழ்த் திரைப்பட நடிகர்கள்
பகுப்பு:குரல் நடிகர்கள்
பகுப்பு:மதுரை மாவட்ட மக்கள்
ஆர்கெஸ்ட்ராடஸ் (தளபதி)

**ஆர்கெஸ்ட்ராடஸ்** (*Archestratus*,   **Ἀρχέστρατος** ) என்பவர் கிமு 432  இல் கிளர்ச்சி செய்த பொடிடேயாவை ஒடுக்க ஏதென்சால் அனுப்பப்பட்ட ஒரு தளபதி ஆவார். கிளர்ச்சியை அடக்கி, பொடிடேயா முக்கியஸ்தர்களை பணயக்கைதிகளாக பிடித்து, நகரின் மதிலை இடிக்கும் நோக்கத்துடன் இவர் அங்கு அனுப்பப்பட்டார்.  இந்த போர்ப் பயணத்தின்போது இவருடன் ஆல்சிபியாடீசு மற்றும் தத்துவஞானி சாக்கிரட்டீசு ஆகியோர் சென்று போர்புரிந்திருக்கலாம் எனப்படுகிறது. 

ஆர்கெஸ்ட்ராடஸ் தன் தலைமையிலான படைகளுடன் சென்று, திரேசுவில் தரையிறங்கிய பிறகு, பொடிடேயாவைத் தாக்காமல், மாசிடோனில் உள்ள தெர்மாவை நோக்கித் திரும்பினார். ஏனெனில் பொடிடேயன்களின் கிளர்ச்சிக்கு தூண்டுதலாகவும், உதவியாகவும் மாசிடோனியாவின் இரண்டாம் பெர்டிக்காஸ்  இருந்ததே காரணமாகும்.  ஆர்கெஸ்ட்ராடஸிடம் 30 கப்பல்கள் மற்றும் ஆயிரம் ஆயுதமேந்திய வீரர்கள் இருந்தனர். ஆனால் கிளர்ச்சியாளர்களை ஒடுக்க முடியாத அளவுக்கு இவரது படை மிகவும் சிறியதாக இருந்தது.  சில அறிஞர்கள் ஆர்க்கிஸ்ட்ராடசின் கடற்படையின் அணுகுமுறையே பொடிடேயாவை வெளிப்படையாக கிளர்ச்சியில் ஈடுபடும் நிலைக்கு தள்ளியது என்று கருத்து தெரிவித்துள்ளனர். 

பொடிடேயா சமரில் ஈடுபட படைகள் சுற்றி மீண்டும் வந்ததாக கருதப்படுகிறது.  

பின்னர், ஆர்கெஸ்ட்ராடஸ் பத்து ஸ்ரடிகெஸ்களில் ஒருவராக இருந்தார் ( *[[ஸ்ரடிகெஸ்|στοατηγοί]]*, அல்லது "கமாண்டர்கள்") அவர்கள் 407 இல் நோட்டியம் சமருக்குப் பிறகு அல்சிபியாட்சை முறியடிக்க ஏதெனியன் கடற்படையின் கட்டளை அதிகாரிகளாக நியமிக்கப்பட்டனர்.

இந்தப் பட்டியலில் ஆர்கெஸ்ட்ராடஸின் பெயரை நமக்குக் கொடுக்கும் எழுத்தாளர்களான செனபோன் மற்றும் டியோடோரஸ் சிகுலஸ் ஆகியோர் இவரைப் பற்றி குறிப்பாக எதுவும் கூறவில்லை; ஆனால் இவர் மைட்டிலீனில் இறந்தார் என்று லிசியாசின் எழுத்துக்களிலிருந்து தெரிகிறது. எனவே காலிக்ராடிடாஸ் ஏதெனியன் கடற்படையை Ἐκατόννησοι இலிருந்து துரத்தியபோது இவர் கோனனுடன் இருந்ததாகத் தெரிகிறது.     

இந்த ஆர்கெஸ்ட்ராடஸ் என்ற பெயரைக் கொண்ட நபர் *[[பூலி (பண்டைய கிரேக்கம்)|பூலி அவையினரிடம்]]* மாறுபாடு கொண்டதாகக் கருதப்படுகிறது. அவர் ஏதெனியர்களை எசுபார்த்தன்களிடம் சரணடைய பரிந்துரைத்ததற்காக சிறையில் அடைக்கப்பட்டார்.

## குறிப்புகள்

பகுப்பு:பண்டைய ஏதெனியன் தளபதிகள்